Castelló organitza el I Fòrum sobre l'aigua pública per avançar cap a una nova cultura del recurs natural | Castelló Extra\nCastelló organitza el I Fòrum sobre l'aigua pública per avançar cap a una nova cultura del recurs natural\nLa Regidoria de Transició Ecològica de l’Ajuntament de Castelló organitza el I Fòrum Ciutadà sobre gestió pública de l’aigua per debatre sobre els reptes per avançar cap a una nova cultura de l’aigua «que l’entenga com un ecosistema i no sols com a recurs econòmic». La jornada es celebrarà de manera telemàtica el pròxim dijous, 18 de març a partir de les 18 hores. Qualsevol persona interessada a participar es podrà inscriure mitjançant el correu electrònic transicioecologica@castello.\n«El Fòrum Ciutadà ha de servir com a espai de debat sobre la gestió de l’aigua, que és un servei públic, reconegut ja com a dret humà, en un context de mobilització de recursos públics per espentar la reactivació econòmica i que, a més, ho ha de fer en la direcció de la transició ecològica i la sostenibilitat ambiental», explica Fernando Navarro, regidor de Transició Ecològica de l’Ajuntament de Castelló.\nLa jornada comptarà amb María Sánchez, regidora de Medi Ambient de l’Ajuntament de Valladolid i responsable de la remunicipalització de la gestió de l’aigua; amb Luis Babiano, gerent de l’Associació Espanyola d’Operadors Públics de Proveïment i Sanejament; i Eulalio Ávila, secretari-interventor de l’administració local i coordinador del Manual de remunicipalització dels Serveis Públics d’Aigua; a més del regidor de Transició Ecològica de Castelló, Fernando Navarro.\nNavarro farà una introducció sobre la situació de la gestió de l’aigua de Castelló; María Sánchez, regidora de Medi Ambient de l’Ajuntament de Valladolid, explicarà les motivacions ambientals i de transparència del procés dut a terme per a la remunicipalització en 2017 del servei públic de l’aigua; Luis Babiano tractarà diferents models de gestió directa des de l’administració de l’aigua pública i Eulalio Àvila abordarà els reptes de les administracions locals per assumir la gestió del servei públic.\nAmb aquest I Fòrum Ciutadà sobre l’aigua l’Ajuntament de Castelló vol convidar a la ciutadania, al sector privat vinculat a l’aigua i als col·lectius ecologistes al debat sobre els diferents models de gestió en un context de canvi climàtic, d’amenaça de sequera, de crisi econòmica i d’augment de la preocupació social sobre els impactes eco sistèmics de la gestió de l’aigua.


Àtic amb dues terrasses - Grupo Aleix\ninfo@grupoaleix.com +34 931 640 602\nÀtic amb dues terrasses\nHabitacions: 1 Banys: 1 Superfície: 30 m² Superfície terrassa: 40 m²\nBonic àtic amb encant al costat de Francesc Macià. Moblat i amb electrodomèstics. Es compon de saló menjador en dos ambients, amb cuina integrada. En un altre nivell i sota teulada, es troba el dormitori, amb armari de paret i bany complet amb plat de dutxa. Safareig amb petit traster. AACC amb bomba fred/calor. Dues grans terrasses, una amb orientació nord i una altra sud. Ambdues amb vista espectaculars. Molt lluminós. Finca règia amb servei de consergeria i dos ascensors.\nAire condicionatAscensorBon EstatSolàrium\nEn compliment amb el que disposa la Llei Orgànica 15/1999, de 13 de desembre, de protecció de dades de caràcter personal (LOPD), us informem que les dades personals i informació que incorporis al formulari electrònic habilitat a l'efecte i tota la documentació que ens remetis en format electrònic o en paper ('dades'), seran incorporades en un fitxer de dades de caràcter personal titularitat de Grupo Aleix. La finalitat del tractament de les teves Dades és donar curs a la teva sol·licitud de contacte o de petició de serveis. Podràs exercir els teus drets d'accés, rectificació, oposició i cancel·lació en Grupo Aleix, Av. Diagonal 590,2-1A, 08021 Barcelona, (Espanya), o mitjançant l'adreça de correu electrònic: info@grupoaleix.com.\nOferta\tEn venda En lloguer\nUbicació Barcelona Eixample Horta-Guinardó Sant Martí Sarrià-Sant Gervasi Castelldefels Bellamar Sant Andreu de la Barca\nTipus Àtic Casa Pis Oficina\nCopyright © 2020 ⋅ Grupo Aleix\nAv. Diagonal 590, 2 - 1ªA · 08021 Barcelona\nTel. +34 931 640 602 · info@grupoaleix.com\nUtilitzem cookies pròpies i de tercers per millorar els nostres serveis. Si continua navegant, considerem que accepta el seu ús. Podeu obtenir més informació, o bé conèixer com canviar la configuració, a la nostra. Acceptar Llegir més


INFEDA | AFRONTAR EL DIVORCI\nEl divorci és sempre una experiència difícil, tant si som nosaltres els que l’iniciem o és la nostra parella la que ho fa, ja que suposa assumir i reconèixer públicament el fracàs de la nostra relació i implica posar punt i final a un projecte de vida en comú.\nPerò malgrat esdevenir una experiència difícil només de la nostra actitud depèn que sigui una experiència traumàtica o no.\nAssumir el fracàs d’una relació no és fàcil i tendim a culpabilitzar a l’altre de tot com una manera de protegir-nos de les emocions negatives que la ruptura ens fa sentir, però acceptar la nostra part de responsabilitat ens ajudarà a saber quines conductes hem de canviar, què és el que podem millorar i fer servir aquesta experiència com un moment per al creixement personal.\nEn tot procés de separació hem de tenir clars els motius pels quals ens separem, tot allò que vam negociar amb la nostra parella i el que vam haver d’aguantar que no ens agradava i fer una valoració de si, realment, la nostra relació era tan bona com creiem. De tot aquest procés de reflexió podem ressorgir descobrint-nos com a persones i sabent molt millor què és el que volem i el que no d’una parella. I és que hem de tenir en compte que el fet de sortir d’una relació que ens fa infeliços perquè no trobem la complicitat, la companyonia o l’estimació que necessitem ens obre les portes a noves relacions més enriquidores i més plenes per a nosaltres.\nCONSELLS PER A AFRONTAR EL DIVORCI\nExaminar els moments més rellevants viscuts amb la nostra parella, què és el què vau fer i el què vau deixar de fer, les insatisfaccions i les alegries.\nTingues present el que no estàs disposat o disposada a tornar a negociar, a cedir i aguantar perquè això va implicar perdre’t com a persona i no vols tornar a fer-ho.\nAcceptar que la relació no era tan bona, que tots dos vau cometre errades, per molt que en un primer moment no fóssiu conscients d’elles.


Fotògrafa documental i editora gràfica de la revista 5W. La seva feina s’ha centrat a documentar els moviments de població a diferents parts del món: Mèxic, el Mediterrani, Sudan del Sud, República Centreafricana, Txad, República Democràtica del Congo, Bangladesh i Colòmbia, entre d’altres.\nÉs codirectora dels documentals Misbah i #Boza. Les seves fotografies s’han exposat a ciutats de tot el món i publicat a mitjans tant nacionals com internacionals. És coautora del llibre El compromiso de la fotografía.\nDEMOCRATITZAR LES MIRADES PER DESESTEREOTIPAR COL·LECTIUS\nQuina ha estat la mirada dominant durant el segle XX? El fotoperiodisme, com moltes d’altres, és una professió masculinitzada: el món ha estat fotografiat majoritàriament per homes blancs occidentals de classe mitjana-alta.\nLa visió que ens hem fet del món l’ha construït un col·lectiu de professionals que, tot i tenir diferents estils i enfocaments, ha mantingut una mirada força homogènia. Les dones, especialment les dones en situació de vulnerabilitat, són un dels col·lectius que han patit aquesta mirada única. Massa vegades veiem representades a les dones com a víctimes o com a personatges secundaris de les històries.\nTant la Judith Prat com l’Anna Surinyach han treballat en situacions on es pateixen vulneracions de drets humans i moltes vegades, de manera natural, les dones s’han convertit en protagonistes de les seves històries. Durant la conferència les dues fotògrafes explicaran com treballen i quins són els reptes amb què es troben a l’hora d’abordar temes globals que ja han estat prèviament fotografiats: moviments de població, conflictes, medi ambient o la lluita per la terra, entre d’altres.


El periodisme de proximitat aposta per la digitalització i buscar nous ingressos - El Gerió Digital\nEl periodisme de proximitat aposta per la digitalització i buscar nous ingressos\nL'AMIC renova junta durant la XVIII assemblea general\nDivendres, 3 de juliol de 2015 14:45h\nUn instant de l'assemblea celebrada avui © ACN\nXavier Pi / Baix Empordà / Calella de Palafrugell\n'Junts construïm grans audiències'. Amb aquest lema que ha presidit la XVIII assemblea general, l'AMIC (fins fa un any, l'ACPG) ha volgut reivindicar el paper que juga la premsa del territori. Sota el paraigües de l'associació s'hi agrupen fins a 236 mitjans, la gran majoria locals i comarcals. D'aquests, 106 es publiquen en paper i els restants són digitals.\nEn total, les seves capçaleres -moltes, premsa gratuïta- tenen una tirada conjunta superior als dos milions i mig d'exemplars. I pel què fa als mitjans amb presència a la xarxa, des de l'AMIC es calcula que el conjunt de tots els associats digitals sumen uns deu milions d'usuaris únics. "Per tant, som el col·lectiu que representa el número de publicacions i empreses editores més grans que hi ha al país", assegura el seu president.\nPer això, Grau es proposa aprofitar tota aquesta força per convertir l'AMIC en "la patronal de la premsa de proximitat a Catalunya". El nou president assegura que cal "posar en valor" el paper dels mitjans locals i comarcals perquè, cadascuna al seu territori, són "líders indiscutibles".\nL'aposta de la digitalització\nTot això, sense oblidar quins són els nous reptes que s'ha de fixar el sector. Dins aquests, el president de l'AMIC en situa especialment dos. El primer, obrir-se més a nous canals (sobretot, amb el potencial que aporta la digitalització); el segon, buscar nous ingressos i crear empreses fortes.\n"La crisi no només ha estat econòmica, sinó també de models de negoci; però la digitalització ens permet rendibilitzar esforços i potenciar que els mitjans siguin multicanals, produint continguts en paper, Internet, televisió i ràdio", explica Ramon Grau. I hi afegeix: "Ens cal professionalitzar-nos encara més i que les empreses de comunicació, siguin més grans o petites, es facin fortes amb nous projectes".\nPel què fa a l'apartat econòmic, el nou president de l'AMIC assegura que és innegable que una de les fites és veure "com treure negoci d'allò que fem al món digital". I aquí, tant pel què fa a Internet com en paper, l'associació vol impulsar noves estratègies per captar més publicitat. "Ens cal reivindicar-nos més davant els grans anunciants i les agències, fent-los veure que la premsa de proximitat els permet afinar el missatge i buscar públics concrets perquè hi arribi", explica Grau.\nEl nou president de l'AMIC no amaga que la crisi ha afectat el periodisme de proximitat, i ha comportat la desaparició d'algunes capçaleres. "Però sí que és veritat que els mitjans locals han aguantat l'estocada amb més força, perquè tenim la capacitat de ser més flexibles i estem acostumats a arromangar-nos; per això, penso que tenim futur i allò que ens cal, ara més que mai, és reinventar-nos cada dia", concreta.\nRamon Grau, que ja havia presidit l'ACPG en els seus inicis, substitueix en el càrrec Alfons Udina, que ha estat al capdavant de l'AMIC durant els darrers sis anys. Grau és president del grup Totmedia, que edita el Tot Sant Cugat i el Diari de Sant Cugat. A la xarxa, el grup té presència amb les capçaleres digitals totsantcugat.cat, via empresa.cat i elsingular.cat.\nReconeixements i nou premi\nDurant l'assemblea general de l'AMIC, que se celebra a Calella de Palafrugell (Baix Empordà), també s'entreguen els guardons que reconeixen la trajectòria dels diferents mitjans associats al territori. A més, aquest 2015, i per primera vegada, l'associació ha creat u nou guardó, el Premi de recerca en nous models de negoci per a empreses de periodisme de proximitat.\nEl guardó, dotat amb 6.000 euros, s'atorga a un projecte d'investigació que s'haurà de fer al llarg del proper any. Aquest 2015, la guanyadora ha estat la professora de la UAB Carmina Crusafon pel projecte titulat 'Models de negoci de la premsa de proximitat: Deu claus per una fórmula més eficient a partir de l'anàlisi de la innovació digital internacional'.\nLa recerca analitzarà els casos més significatius de tres dels mercats internacionals més potents (els Estats Units, la Gran Bretanya i França). L'objectiu és identificar els exemples d'èxit a cada país per, després, permetre que els digitals catalans n'apliquin les seves pràctiques.


L’Ajuntament de Girona amplia els horaris de la Girocleta i el servei començarà a funcionar a les 5.30 h - Ajuntament de Girona\nL'Ajuntament de Girona amplia els horaris de la Girocleta i el servei començarà a funcionar a les 5.30 h\nAmb aquesta decisió, el consistori dóna resposta a una demanda ciutadana.\nAmb aquesta decisió, l’Ajuntament de Girona dóna resposta a una demanda ciutadana que ha pres força en els darrers mesos reivindicant la necessitat d’avançar l’horari per facilitar l’accés a la feina a algunes persones usuàries. “La Girocleta és un servei pensat per a la ciutadania de Girona i per donar resposta a les seves necessitats de mobilitat. Per això, escoltem totes les peticions de millora i intentem implantar-les. Aquesta setmana començarem aquest nou horari i estem segurs que al principi hi haurà incidències, per això demanem la col•laboració i la comprensió de la ciutadania alhora que treballarem des del primer moment per solucionar-ho”, ha remarcat el tinent d’alcaldia i regidor d’Urbanisme, Activitats, Mobilitat i Via Pública de l’Ajuntament de Girona, Joan Alcalà.\nEnllaç web Girocleta


França imposa des d’aquest dimecres el certificat sanitari a la cultura i als espectacles\n21 de de juliol del 2021. 17:56\nFrança imposa des d’aquest dimecres la presentació del certificat sanitari a tots els qui vulguin accedir als cines, teatres, museus i a qualsevol esdeveniment cultural o espectacle, esportiu o d’un altre tipus, que reuneixi més de 50 persones.\nPer evitar restriccions\nFrança demana treure lliçons de la desescalada «ràpida i imprudent» d’Espanya\nAquesta mesura és una etapa en l’extensió del certificat sanitari a partir de començaments d’agost a molts altres actes corrents de la vida social, per a la qual cosa aquesta tarda s’inicia el debat parlamentari d’un projecte de llei del Govern d’Emmanuel Macron, que espera l’adopció definitiva del text per un procediment d’urgència abans del cap de setmana.\nAls esdeveniments culturals i als espectacles en què es requereix el certificat sanitari –que pressuposa haver acabat la pauta de vacunació, haver superat la Covid en els últims sis mesos o disposar d’un test negatiu (PCR o d’antígens) de menys de 48 hores– deixarà de ser imprescindible portar mascareta, tot i que es desenvolupin en un espai tancat.\nFrança aconsella no estiuejar a Espanya i Portugal\nEl ministre de sanitat, Olivier Véran, va anunciar aquest dimarts el final d’aquesta obligació que xoca amb les recomanacions d’alguns dels científics que aconsellen l’Executiu i que sorprèn en un moment en què s’està disparant a França el nombre de contagis en el que ja es considera oficialment la quarta onada epidèmica.\nAquest dimecres es van registrar 18.181 nous casos, quan una setmana abans eren menys de 7.000. És un nivell a què no s’arribava des de mitjans de maig.\nEl final de la mascareta obligatòria en aquests llocs podrà quedar en suspens si en un departament el prefecte (delegat del Govern) ho considera justificat per les condicions epidèmiques locals.\nUna vegada s’adopti el projecte de llei que comencen a debatre aquesta tarda els diputats al plenari de l’Assemblea Nacional, el certificat sanitari serà imperatiu el mes que ve per prendre alguna cosa en un bar o en un restaurant, per entrar als grans centres comercials o en un hospital o residència de gent gran com a visitant.\nTambé per utilitzar els transports públics de llarga distància (avions, trens, autocars, barcos).\nEl certificat s’exigirà igualment als turistes estrangers a França, tot i que, com per a la població local, quedaran exempts els menors de 18 anys fins a finals d’agost perquè és un grup de població que ha tingut poca oportunitat de vacunar-se contra la Covid fins ara.\nEl president francès ha reunit aquest matí els membres del seu Govern directament implicats en la gestió de la pandèmia en un nou Consell de Defensa sobre qüestions sanitàries de què podrien sortir nous anuncis davant la irrupció de la nova onada.\nFrança Mascaretes Coronavirus


Tata Martino: “Hem jugat un partit molt seriós” - FC Barcelona\nHomeFutbolPrimer EquipNotíciesTata Martino: “Hem jugat un partit molt seriós”\nTata Martino: “Hem jugat un partit molt seriós”\n“Hem guanyat amb autoritat i ens ha permès fer jugar futbolistes que han jugat menys”, ha comentat l’argentí “Era qüestió de temps que Messi jugués 90 minuts. A poc a poc ha anat jugant bé i se sent bé. Necessita agafar minuts de competició després d’estar 60 dies fora”, ha comentat el Tata\nMartino, durant el partit contra el Getafe. FOTO: MIGUEL RUIZ - FCB\nGerardo Martino ha comentat a la roda de premsa posterior al partit que l’equip ha estat “intens, amb tensió”, i ha explicat: “Tret d’una jugada que atura molt bé Pinto, crec que no hem donat possibilitats al Getafe d’entrar a l’eliminatòria. Amb el gol de Messi tot s’ha acabat”.\nEl Tata, que ha fet jugar nou jugadors diferents respecte al partit contra l’Atlètic de Madrid, ha afirmat: “Era qüestió de temps que Messi jugués 90 minuts. A poc a poc ha anat jugant bé i se sent bé. Necessita agafar minuts de competició després d’estar 60 dies fora”. Martino també ha assegurat: “Hem guanyat amb autoritat i ens ha permès fer jugar futbolistes que han jugat menys”.\nPreguntat pel partit que han fet Puyol i Sergi Roberto, el Tata Martino ha dit que al capità sempre l’ha vist bé des que té l’alta mèdica. “Sempre ens ha donat respostes positives quan ha jugat. Se sent bé i ens dóna moltes garanties”, ha analitzat l’argentí, que també ha valorat el matx de Roberto: “Ha fet un pas més. Ha arriscat una mica més i això és el que necessitem, és un gran futbolista”.\nFinalment, Martino també ha dit que Tello “ha fet un bon partit”, i s’ha felicitat pels 700 partits oficials de Xavi Hernández, una fita històrica per al jugador i per al Club. “Fer 700 partits amb el Barça és poc habitual. Juga fàcil, és molt intel·ligent i mentre se senti bé ho seguirà fent. És de la classe de jugadors que no hauria de retirar-se si no és amb la samarreta que sempre ha vestit”.


Butlletí Juliol i Agost- Acord Ciutadà per una Barcelona Inclusiva\nBUTLLETÍ ELECTRÒNIC N.22 JULIOL - AGOST 2009\nEls Vespres d’Els Juliols.\nPer quart any consecutiu s'han programat, en el marc d'Els Juliols, de la Universitat de Barcelona, Els Vespres d'Els Juliols. Es tracta d'una oferta de sis concerts de petit format, que tindran lloc als jardins de la Universitat.\nEls concerts són oberts a tothom. L'entrada és gratuïta i l'aforament limitat.\nDies: dimarts i dijous de les setmanes del 6, el 13 i el 20 de juliol, a les 20.45 hores.\nLloc: jardins Ferran Soldevila de la Universitat de Barcelona (Pl. Universitat).\nPresentació Anuari del Tercer Sector, llibre 2n. Congrés i Nova Junta directiva de la Taula d’entitats del 3r. Sector Social de Catalunya.\nEl passat 9 de juliol, a l’acte públic “Tercer Sector: compromís per la inclusió i la cohesió socials”, es va presentar l’Anuari 2009 del Tercer Sector social i el Llibre del 2n Congrés del Tercer Sector, i la nova Junta Directiva de la Taula d’entitats del Tercer Sector social de Catalunya.\nLa nova Junta Directiva la composen 11 persones en representació del conjunt de més de 3000 entitats socials que aglutina la Taula del Tercer Sector. La nova presidenta és Àngels Guiteras, de la Federació Catalana d’entitats d’ajuda al Drogodependent, una persona amb una important i destacada trajectòria en el tercer sector. Les vicepresidències aniran a càrrec de les entitats Cocarmi, Creu Roja, Ecas, Fundació Catalana de l'Esplai i Fundació Pere Tarrés, la secretaria a càrrec de FATEC, la tresoreria a càrrec de Fedaia i les vocalies a càrrec de FAFAC, Fedelatina i Fundació Sant Joan de Déu.\nDies: de l’11 al 21 de juny.\nPreu: totes les pel·lícules són d’accés gratuït a excepció de les projectades a la Filmoteca de Catalunya.\nV Festival “DJ Contra la Fam” 2009.\nAquest és el cinquè any que l’associació socio-cultural DJs Contra la Fam promou aquest festival solidari de música electrònica, cine d’avantguarda i arts visuals, que té per objectiu recollir fons per al desenvolupament d’iniciatives socials d’àmbit local associades a la fam.\nEls beneficis d’aquesta edició es destinaran a entitats socials que treballen amb persones drogodependents.\nDia: diumenge 26 de juliol de 2009, de 12 a 24 hores.\nLloc: Mercat Fira de Bellcaire.\nDibuixar el futur per gestionar el present.\nEl proper 16 de setembre el Consell de Treball Econòmic i Social impulsa la Jornada “Dibuixar el futur per gestionar el present”.\nL'objectiu d'aquesta jornada és ajudar a produir diagnosis comunes de la situació econòmica actual, i instruments compartibles que serveixin per orientar allò què vol fer la societat, com també les seves institucions i agents econòmics i socials, en particular, des del respecte a la responsabilitat i autonomia de tots ells.\nDia: 16 de setembre de 2009.\nHotel Barceló Sants (Pl. Dels Països Catalans s/n).\n7è Consell General de la Xarxa Local de Serveis d'Atenció Domiciliària (SAD).\nEl proper 17 de setembre a les 9h a La Pedrera, sota el títol de "Prevenció, autonomia personal i atenció a la dependència: l'ajuda domiciliària i el Servei Local de Teleassistència" es celebrarà el 7è Consell General de la Xarxa Local de Serveis d'Atenció Domiciliària (SAD).\nLa Xarxa Local de serveis socials d'atenció domiciliària és una plataforma de cooperació política i tècnica formada per 319 administracions locals de la província de Barcelona, amb la finalitat d'impulsar el desenvolupament qualitatiu i quantitatiu del serveis socials d'atenció domiciliària. Per aquest motiu, aquest 7è Consell General vol fer una aproximació a l'impacte que la llei està tenint en el desenvolupament dels serveis d'atenció domiciliària, dos anys i mig desprès de la seva entrada en vigor.\nDia: 17 de setembre a les 9 hores.\nLloc: La Pedrera.\nII Congrés de les Dones de Barcelona.\nL'Ajuntament de Barcelona, continuant la iniciativa empresa el 1999 amb el I Congrés de les Dones de Barcelona, convoca el II Congrés de les Dones de Barcelona, amb la voluntat de treballar per una ciutat de dones i homes lliures, on prevalgui la diversitat i la igualtat d'oportunitats; aconseguir que les dones s'incorporin a la ciutat amb plens drets per fer una societat vertaderament democràtica i representativa; i fomentar i consolidar la participació i l'associacionisme de les dones.\nL'objectiu d'aquest II Congrés és impulsar un procés participatiu per definir el model de ciutat des d'una perspectiva de gènere i, així, construir les polítiques municipals de les dones del futur.\nDies: 16 i 17 d’octubre.\nLloc: Centre de Convencions Internacional de Barcelona.


Ròtova ha gaudit de la programació “més De Prop” com alternativa a les festes de setembre - Diari Serpis\nRòtova ha gaudit de la programació “més De Prop” com alternativa a les festes de setembre\n– Enguany les festes de setembre de Ròtova s’han vist afectades per l’actual situació pandèmica, igual que ha passat amb la resta de festivitats i encontres al llarg de l’any al nostre municipi.\nA pesar de no poder celebrar les festes de setembre com estem acostumats, l’Ajuntament de Ròtova va programar activitats culturals perquè puguem gaudir de diversos esdeveniments englobats dins dels cicles De Prop, Patrimoni, Música i Teatre, i així ho hem viscut.\nEl primer dia de setembre la música va tornar a envair els carrers de Ròtova a càrrec de la banda de música del nostre municipi, la Rotovense Musical. L’agrupació va poder tornar a realitzar un passacarrer a Ròtova després de tant de temps sense poder fer-ho a causa de la situació pandèmica. Per finalitzar aquesta jornada, la Pirotècnia Borredà s’encarregà d’il·luminar el cel amb un castell.\nEl 02 de setembre va tindre lloc un dels esdeveniments més esperat pel veïnat de Ròtova i dels voltants, el concert de Dani Miquel, el fenomen musical per a tota la família. Després de passar una tronada d’estiu, el sol va eixir i el concert es va poder dur a terme amb normalitat. I, a pesar de ser un espectacle familiar, sense dubte qui més ho va gaudir foren les més xicotetes i els més xicotets de casa, un plaer poder veure tants somriures aquell dia.\nEl següent un altre dels esdeveniments de la programació l’espectacle ‘Riures en Valencià’ aplegà a Ròtova amb Maria Juan i Saray Cerro. I, en resumits conters, Ròtova va riure, i molt.\nEl dissabte 04 de setembre va ser temps de gaudir del que seria el tercer espectacle musical de la proposta alternativa d’activitats culturals, el concert de “Batecs”. El grup musical, natural de la Safor, va amenitzar el dia amb les seues versions pop-rock acústiques de cançons valencianes entre altres.\nFinalment, el diumenge 05 de setembre, Ròtova va tancar el cicle d’activitats “més De Prop” amb tres esdeveniments. Primerament a la vesprada, la partida de raspall. Una gran partida que va enfrontar Sergio, Miravalles i Bossio, amb samarreta blava, contra Punxa, Murcianet i Sergi, amb samarreta vermella. Rere una intensa i molt entretinguda partida, el resultat es va decantar per l’equip blau 40-35.\nSeguidament, a les 20.00 h de la vesprada, la Mare de Déu de la Salut, després de tant de temps, va tornar a passejar pels carrers d’una Ròtova que es va bolcar amb la seua santa, però respectant en tot moment les mesures de seguretat contra la Covid-19.\nDes de l’Ajuntament de Ròtova han donat les gràcies a totes les persones que hi han participat, tant artistes com públic, veïnat del municipi i dels voltants, “esperem que l’any que ve puguem tornar a celebrar les nostres festes amb normalitat. Fins a l’any que ve!”\nArticle anteriorViolenta baralla al Parc Sant Pere de Gandia\nArticle següentLa Falla Plaça Prado dona a conéixer les noves Reines de la Falla per l’exercici pròxim


Els boscos del Vallès han generat 6.100 tones d’estella per a biomassa\nRepresentants del Ple comarcal han visitat el Centre Logístic de Biomassa | CCVO\nL'aposta per aquesta energia renovable suposa l'estalvi de l'emissió de més de 5.000 tones de CO2 a l'atmosfera\nDes de l’abril de 2019, moment en què es va posar en funcionament la producció al Centre Logístic de Biomassa, ja s’ha produït més de 6.100 tones d’estella provinent de fusta de boscos del Vallès Occidental. Aquesta és una de les dades que s’ha donat a conèixer aquest dilluns, en el marc de la visita de consellers dels diferents grups comarcals a l’equipament, per conèixer-ne el seu funcionament actual i quins són els projectes de futur.\nLes 6.100 tones d’estella equivalen a un subministrament d’aproximadament 24 giga wats d’energia tèrmica, que donen servei a equipaments de la comarca, com per exemple els ajuntaments d’Ullastrell, Vacarisses, Terrassa o Viladecavalls. I pròximament, també el de Cerdanyola. A més d’usuaris privats com una empresa del sector agrari de la comarca amb necessitats d’energia tèrmica.\nL’aposta per aquesta energia renovable suposa l’estalvi de l’emissió de més de 5.000 tones de CO2 a l’atmosfera. I el Centre Logístic de Biomassa encara té capacitat per fabricar i produir més biomassa ja que actualment només es troba en poc més del 50% de capacitat. Actualment, el 70% de la fusta utilitzada prové de boscos de dotze municipis de la comarca mentre que la fusta adquirida prové majoritàriament de la gestió forestal sostenible de finques de propietat privada i de l’execució de franges de protecció d’incendis que duen a terme els municipis.\nEl conseller de Territori, Carles Rodríguez, ha explicat en la visita al Centre que “la gestió forestal sostenible és l’eina imprescindible per fer els boscos menys vulnerables al canvi climàtic, disminuint la seva combustibilitat i incrementant la seva resistència, així com potenciant la seva capacitat d’absorció de CO2”. També ha assegurat que “els boscos i el sector forestal poden contribuir enormement a aportar solucions sostenibles als desafiaments actuals i futurs de la societat, com combatre el canvi climàtic, reduir la dependència dels combustibles fòssils, promoure la bioeconomia circular i protegir la biodiversitat i els recursos naturals”.\nEl Centre Logístic produeix estella des de 2019 | CCVO\nbiomassa Centre Logístic de Biomassa Consell Comarcal del Vallès Occidental


elCastell: L'OMIC prepara una acció informativa sobre les garanties dels productes de consum\nL'OMIC prepara una acció informativa sobre les garanties dels productes de consum\nL'Ajuntament de Castelldefels, a través de l'Oficina Municipal d'Informació al Consumidor (OMIC), ofereix informació a les persones consumidores i a les empreses sobre els seus drets i deures i en la tramitació de les seves queixes, reclamacions i denúncies.\nA més organitza formació en consum amb activitats adreçades a la població en general i als centres educatius, ofereix informació i suport a les empreses pel que fa al compliment de la normativa i compleix tasques de disciplina de mercat.\nAquest proper 18 d'octubre a les 15 hores a La Guaita (Carretera de la Sentiu, 1) es realitzarà una nova acció formativa destinada tant a empresaris com a persones consumidores: "Les garanties en la venda de productes de consum"\nL'activitat vol donar a conèixer la responsabilitat dels comerciants vers les garanties dels productes que tenen a la venda. El seu contingut és: quins béns estan inclosos i quins no, concepte de conformitat del producte, responsabilitat del venedor vs. drets dels consumidors, terminis i garantia comercial, entre d'altres. La xerrada pretén ser un espai obert i participatiu.\nCal inscripció prèvia, que es pot formalitzar escrivint a: omic@castelldefels.org\nCentre Municipal Frederic Mompou\nTel. 93 665 11 50


Del “regne de la fantasia” a monitors de l'Escola d’estiu\nSis alumnes de 1r d'Educació Infantil de l'institut han guanyat el concurs convocat per l'Ajuntament de Puçol amb un projecte elaborat al llarg d'un mes, titulat El regne de la fantasia, en el que plantegen quatre temes per a desenrotllar al llarg quatre setmanes: cavallers medievals, pirates, llauradors i escola de màgia. El premis per a Carlos Andrés, Fanny Peris, Andrea Ponz, Cristina Miragall, María Cortés i Quique Mollà és un contracte durant el mes de juliol com a monitors de l'escola.\nDel regne de la fantasia a la realitat, de la teoria a la pràctica, del projecte explicant què els agradaria fer a monitors de l'escola d’estiu amb l'obligació d'enfrontar-se a un bon grapat d'alumnes durant un mes.\nÉs el canvi que viuran al juliol Carlos Andrés, Fanny Peris, Andrea Ponz, Cristina Miragall, María Cortés i Quique Mollà, els sis jóvens alumnes de cicle formatiu d'Educació Infantil que s'impartix en l'Institut d'Educació Secundària de Puçol.\nI tot perquè un dia van decidir presentar-se al concurs d'idees que organitza l'ajuntament per a l'escola d’estiu, un concurs el primer premi del qual és contractar als sis components del grup durant el mes de l'escola, amb l'objectiu de fer realitat en part el seu projecte i, sobretot, de donar-los l'oportunitat a estos futurs professors de passar de la teoria a la pràctica.\n“Durant un mes ens reuníem cada divendres en la cafeteria, primer a dinar i després a treballar en el projecte”, apunta Fanny. “Això ens va ajudar a coneixer-nos, perquè tots no som de la mateixa classe, després vam començar a debatre la idea entre tots i finalment vam programar els objectius, la metodologia i el calendari”.\nEl seu projecte, titulat El regne de la fantasia, està pensat per a xiquets de 3 a 5 anys, i els va a permetre en la majoria dels casos enfrontar-se a la seua primera experiència real amb un ampli grup d'alumnes… encara que algun ja sap el que és el treball amb xiquets gràcies al campus d'handbol i un altre ja té experiència en l'animació d'un parc d'oci.\n“És un repte. Una experiència”, són les frases més repetides.\nÉs l'opinió més generalitzada entre els components del grup. Un desafiament que els ha tingut un mes preparant el projecte i ara els ompli el cap amb les possibilitats dels cavallers, els pirates, els llauradors o la màgia.\nPerò tot este treball previ no serà res comparat amb el que els espera a l'estiu: de l'1 al 29 de juliol faran realitat les seues fantasies… i de pas descobriran que la realitat en un pati del col·legi, amb un ampli grup de xiquets, no és igual que la fantasia que han ideat en les seues vesprades de cafeteria i treball amb bon rotllo, però limitant-se a la teoria.


Espanya: la vaga general a les ciutats i a les barriades · Global Voices en Català\nEscrit perLidia Ucher\nTraduït (en) perMarianna Breytman\nTraducció publicada 8 abril 2012 10:17 GMT\nLlegeix aquesta notícia a English, Български, polski, Português, Deutsch, Español\nAquest apunt forma part de la cobertura especial Europa en crisi.\n“Actua, surt al carrer, no consumeixis” [es]. Amb aquest eslògan, l'assemblea del barri Los Austrias de Madrid va convocar la vaga general del 29 de març, que va tenir un seguiment multitudinari a tot el país. Aquesta crida directa a l'acció [es] contrasta amb els eslògans dels sindicats, que eren més impersonals –”Volen canviar-ho tot”– i és un exemple de l'esquerda que s'obre en tots els moviments socials entre els convocants oficials i els manifestants sense cap tipus de bandera.\nEn aquest sentit, el moviment del 15-M ha estat decisiu a l'hora de donar suport a les crides d'una part de la societat civil, organitzada en col·lectius, assemblees de barri i associacions de veïns o d'individus. En aquesta vaga general, el moviment ciutadà ha adoptat unes quantes formes als carrers, a les barriades, a les organitzacions socials i a les xarxes socials.\nUna de les iniciatives ha estat la “vaga de consum”. Molta gent va sortir al carrer amb menjar i begudes de casa:\nDinar popular a favor de la vaga de treballadors a Campo de la Cebada de Madrid. Fotografia de Lidia Ucher.\n- 14h: Dinar popular – portar el túper per compartir (recorda #vagadeCONSUM, cuina el dia abans).\nLa intenció era donar suport a la vaga i sortir al carrer sense pagar per consumir menjar en vint-i-quatre hores. Kaos en la Red ens en resumeix els motius:\nEn principi, la idea és senzilla: una vaga de consum consisteix a no consumir béns ni serveis durant el dia fixat per a la vaga. Dur a terme una vaga de consum respondria a dues de les limitacions d'una vaga general: d'una banda, inclou tothom que no pot fer vaga “laboral” (en realitat, se suposa que només poden fer-la els treballadors per compte propi i, d'aquests, ni tan sols tots); i, d'una altra, deixar de consumir béns, però sobretot serveis, contribuiria d'alguna manera a no forçar ningú a treballar (i així, de passada, contribuir a treure legitimitat a la pràctica de fixar serveis mínims abusius per minimitzar la repercussió de la vaga).\nUna de les propostes per donar suport a la vaga de consum era “desendollar-se” per influir en les estadístiques de consum elèctric de les llars en el moment en què es mesurés l'impacte de la vaga.\nUna altra proposta del 29-M sorgida de les assamblees de barri era la “vaga de cures i de gènere” [es]:\n…la proposta és posar-nos el nostre millor davantal, guants i utensilis amb un cartell que digui “vaga de cures”. I on farem el piquet? Doncs a les llars. Explicarem què és una vaga de cures i per què és necessària a les senyores que no ho sàpiguen. Ens ajudarem del díptic que adjuntem Díptic: Comando de cures per a la vaga. (És important imprimir-lo a doble cara para tallar-lo per la meitat, feu-ne les còpies que pugueu!!!)\nDes dels col·lectius i les assemblees de barri, el 29-M s'ha convertit en una nova data important en l'agenda del moviment, a la qual centenars de persones s'han abocat per organitzar, convocar i mobilitzar milers de persones més. I no es tracta de grans produccions ni de reunions sindicals, sinó d'idees senzilles que poden motivar molta més gent a sortir al carrer i a formar part de les manifestacions d'una altra manera o, potser, de la manera com sempre s'ha fet [es]:\n29-M a Madrid. Fotografia de Lidia Uche.\n14.00 al Campo de la Cebada (barri de Los Austrias): dinar popular a favor de la vaga laboral, de consum i de cures… Farem una gran cassolada [es].\nA les xarxes socials s'han obert etiquetes per crear eslògans innovadors sobre la vaga, d'una manera alternativa i creativa [es]: #Pren29M, #29M, #29MalCarrer, #PrenlaVAGA, #Jofaigvaga,#envaga… i #PancartesVaga\nPer la seva banda, algunes organitzacions socials han donat suport a la vaga general, com la Coordinadora estatal d'ONG de Desenvolupament, la Plataforma2015imés i l’Aliança Espanyola contra la Pobresa [es]:\n…I, a més, el govern clava un cop dur al nostre model social, als pilars de l'estat del benestar: la sanitat, l'educació i les polítiques socials; eliminant o devaluant drets civils importants, com el dret de les dones a la interrupció de l'embaràs, el matrimoni homosexual o els drets d'immigració. Si no s'evita aquesta reducció de drets, presentada de manera fal·laç com a reforma, serem testimonis de la fallida del nostre model de convivència i de la confirmació d'un programa d'acció política sotmès a les exigències dels mercats financers.\nEl moviment del 15-M i els sindicats CGT, CNT i Solidaritat Obrera van convocar la manifestació en un lloc i una hora diferents de la dels sindicats UGT i Comissions Obreres. A més, el bloc 15-M va seguir la manifestació fins a la Puerta del Sol per, una vegada acabada, celebrar una assemblea popular per avaluar la jornada de vaga general.


L-Tyro Vitall VITAL 30 comprimits +\nL-Tyro Vitall VITAL 30 comprimits +\n-L VITAL Tyro 30 Tablets Vitall + és una combinació sinèrgica de nutrients i plantes\nS'associa amb: L-Tirosina 500mg Vitall+ 30 Tabletes, Vitall + quelpo quelpo IODE Font 150 Càpsules\nDescripció Vitall + L-Tyro VITAL\nLa principal acció de l'hormona tiroïdal és augmentar el consum d'oxigen per la despesa cèl·lules i energia.\nTambé són essencials per al creixement i interactuen amb altres hormones per modular el metabolisme de carbohidrats, greixos i proteïnes.\nL-tirosina és un aminoàcid implicat en la síntesi de les catecolamines: epinefrina, norepinefrina i dopamina. És també el precursor de la melanina, el pigment que els colors de la pell, el pèl, iris, i també a causa de les hormones tiroïdals sintetitzats a partir de dues tirosina.\nLes algues són una font molt important de iode, un element essencial per a la síntesi d'hormones tiroïdals.\nLes vitamines B6 i C són els cofactors necessaris per a la producció natural d'aquestes hormones en el metabolisme de la tirosina.\nAugmenta la sensibilitat dels receptors d'hormones tiroïdals: Les vitamines A i D són essencials per al bon funcionament del receptor de l'hormona tiroïdal.\nComposició de Vitall + L-Tyro VITAL\nIngredients: L-tirosina, cel·lulosa microcristal·lina, magnesi, guggul, la vitamina C, Ashwagandha, Bacopa Monnieri, algues, te verd, àcid esteàric, Croscarmelosa, HPMC (hidroxipropil metil cel·lulosa), estearat de magnesi, zinc, sílice, vitamina B6, coure, vitamina A, vitamina B9, seleni, vitamina D3\nTirosina 250 mg de magnesi bisglicinato 100 mg de Guggul 75 mg Vitamina C 60 mg Bacopa 50 mg Ashwagandha 50 mg Fucus 34 mg de te verd 30 mg Zinc 5 mg Vitamina B6 2 mg de coure 1 mg Vitamina A 240 mcg de vitamina B9 Àcid fòlic 200 mcg Seleni 50 mcg vitamina D3 5 mcg\nLa introducció de Vitall + L-Tyro VITAL\nLa glàndula tiroide és un òrgan amb forma de papallona situada a la base del coll. Exerceix un paper important en la regulació del metabolisme cel·lular. Quan s'executa "en càmera lenta", que no produeix suficient hormona tiroïdal T3 (triiodotironina - actiu) i T4 (tiroxina - inactiu).\nLa principal acció de l'hormona tiroïdal és augmentar el consum d'oxigen per la despesa cèl·lules i energia. També són essencials per al creixement i interactuen amb altres hormones per modular\nmetabolisme de carbohidrats, greixos i proteïnes.\nVitall + quelpo quelpo...\nVitall + quelpo q...


-. Les Falles són les festes més importants de València.- Se celebren del día 15 al 19 de Març.- Cada dia, desde el 1 de Març, fins al 19, se fan les Mascletaes a la Plaça de L’Ajuntament. 2.\nPer la nit fan Focs artificials els dies de la festa. 3.\nHi ha moltes falles a Valencia i per tots el pobles. 4.\nHi ha falles grans i mes petites. 5.\nSe donen premis a les millors falles. 6.\nTots els carrers estan iluminats 7.\nCada any hi ha dues Falleres Majors.Sòn les mes importants durant aquets dies.Hi ha la Fallera Major i la Fallera Major Infantil. 8.\nTambé se fà la Ofrena de flors a la Verge del Desamparats que es la patrona de Valencia. 9.\nMoltísimes falleres de Valencia i dels pobles li duen flors acompanyades de bandes de música.Va moltíssima gent de tot el món. 10.\nEl dia 19 es el més important. Per la nit cremen totes les falles.De cada Falla salven una figura que es el Ninot Indultat i com es el millor de tots el duen al Museu Faller de Valencia. Recommended


El Síndic conclou que el Reial decret llei de seguretat digital vulnera drets fonamentals - Síndic de Greuges de Catalunya - El defensor de les persones\nEl Síndic conclou que el Reial decret llei de seguretat digital vulnera drets fonamentals\nResolució sobre el Reial decret llei 14/2019, de 31 d'octubre, pel qual s'adopten mesures urgents per raons de seguretat pública en matèria d'administració digital, contractació del sector públic i telecomunicacions\nLa llibertat d’expressió i comunicació, la prohibició de la censura prèvia i la necessitat d’autorització judicial per intervenir les comunicacions es podrien veure afectades per la norma\nGenera dubtes la utilització de la figura del decret llei, sense control parlamentari inicial, per aprovar la normativa, i també la possible vulneració de competències de la Generalitat\nEl Síndic s’ha adreçat al Parlament de Catalunya, al Govern de la Generalitat i al Defensor del Poble perquè considerin la possibilitat de promoure un recurs d'inconstitucionalitat\nEl Síndic de Greuges de Catalunya ha presentat aquest divendres, 24 de gener, al Parlament de Catalunya la resolució sobre el Reial decret llei 14/2019, de 31 d'octubre, pel qual s'adopten mesures urgents per raons de seguretat pública en matèria d'administració digital, contractació del sector públic i telecomunicacions, la qual examina, d’una banda, el contingut del Reial decret Llei; i, de l’altra, les possibles afectacions als drets fonamentals que es deriven d’aquest contingut normatiu, tant per motius formals o procedimentals com materials o substantius.\nEl 5 de novembre de 2019 va entrar en vigor el Reial decret llei 14/2019, de 31 d'octubre, pel qual s'adopten mesures urgents per raons de seguretat pública en matèria d'administració digital, contractació del sector públic i telecomunicacions. El 28 de novembre la Diputació Permanent del Congrés dels Diputats el va convalidar.\nEs tracta d'un paquet de mesures que permet al Govern prendre el control de qualsevol xarxa de telecomunicacions sense intervenció judicial ni audiència prèvia en els supòsits d’amenaça immediata i greu per a l'ordre públic, la seguretat nacional, la seguretat pública o la salut pública, i quan es prevegin greus problemes econòmics o operatius a altres operadors (que poden ser agents privats) o usuaris de serveis de comunicacions electròniques. Així, la possibilitat d'intervenció de les comunicació electròniques i de les infraestructures podria permetre al Govern de l’Estat impedir l'accés a un determinat web o a una plataforma digital o, per exemple, limitar el flux d'informació o les comunicacions electròniques, la qual cosa pot suposar una forma de censura mitjançant la limitació de l'accés a Internet i els serveis de telefonia, sense cap mena de control de l'autoritat judicial.\nEl Síndic considera que la facultat d’intervenció s’estableix en un sentit tan ampli i indeterminat que pot afectar les llibertats d’expressió, comunicació i informació de la Constitució, el Conveni europeu i la Carta de drets fonamentals de la UE. Igualment, presenta un potencial amenaçador del dret a la intimitat personal i familiar, el secret de les comunicacions i la protecció de les dades personals.\nTambé es poden veure afectades les llibertats d’expressió i d’informació quant a la facultat del Govern per ordenar el cessament cautelaríssim d’una activitat suposadament infractora en matèria de telecomunicacions abans d’iniciar el procediment sancionador i sense audiència prèvia. Aquesta previsió afecta de manera específica alguna de les garanties concretes que estableix la Constitució, com ara la prohibició de segrest administratiu de publicacions i altres mitjans d’informació, que requereix en tot cas una resolució judicial.\nA criteri del Síndic, es considera especialment greu la facultat genèrica i indeterminada d’intervenció del Govern sobre les xarxes i els serveis de comunicació electrònica, i els seus recursos associats, ja que té un efecte potencial d’afectar ex ante els continguts que es pretenen difondre, la qual cosa resulta contrària a la prohibició de censura prèvia que estableix l’article 20.2 CE, en la interpretació que n’ha fet el Tribunal Constitucional.\nAixí mateix, en la mesura que la intervenció governamental de les xarxes i serveis de comunicacions electròniques pot comportar també un accés a determinats continguts que circulen o es transmeten per la xarxa, la nova regulació suposa un risc cert de lesionar la garantia constitucional sobre el secret de les comunicacions de l'article 18.3 CE, que només es pot aixecar amb autorització judicial.\nEn una societat democràtica, la protecció de la seguretat pública, la seguretat nacional o l’ordre públic no es pot fer a través del control dels mitjans de comunicació, siguin els mitjans de comunicació clàssics (ràdio, televisió, etc.) o les noves xarxes i serveis de la societat de la informació i la comunicació, per on circulen les idees, les opinions i la informació. Per tant, el Síndic considera contradictori buscar aquestes finalitats fent abstracció dels drets i les llibertats fonamentals, i sobretot dels que resulten estructuralment necessaris precisament per configurar aquesta societat com a democràtica.\nPel que fa a la forma, genera dubtes la utilització de la figura del decret llei, atès que no es justifica la urgència de la mesura, i pel fet que hi ha afectacions a drets fonamentals, caldria haver optat pel procediment d’aprovar una llei orgànica. També destaca la possible vulneració de competències de la Generalitat, per bé que sobre aquest darrer punt la resolució del Síndic es remet al recent dictamen del Consell de Garanties Estatutàries.\nLa resolució s’ha basat en l’informe sobre la constitucionalitat de les mesures del Reial decret llei 14/2019 encarregat al professor de Dret Constitucional de la Universitat de Barcelona Enoch Albertí.\nAquesta resolució ha estat tramesa perquè en siguin coneixedors i als efectes oportuns, al president del Parlament de Catalunya i als representants dels grups parlamentaris, i també a la Generalitat de Catalunya i al Defensor del Poble.\nTexte íntegre de la resolució\nText íntegre de l'informe


Vox demana fer proves de castellà per garantir que tots els espanyols el parlin bé Vox demana fer proves de castellà per garantir que tots els espanyols el parlin bé – El Món\nVox demana fer proves de castellà per garantir que tots els espanyols el parlin bé\nEl partit d'Abascal sosté que "en cap cas" es podrà obligar a un funcionari a conèixer o fer servir una llengua diferent al castellà\nRedacció 16/02/2020 6:47 pm\nVox vol garantir l'”obligació” de tots els espanyols de conèixer el castellà i per a això ha demanat al Congrés fer proves de nivell que ho acreditin, “especialment als territoris que tinguin una altra llengua cooficial”. El partit liderat per Santiago Abascal ha portat aquest debat al Ple del Congrés amb una proposició no de llei signada per la secretària general del grup parlamentari, Macarena Olona, i el diputat per Alacant Eduardo Luis Ruiz.\nVox vol aconseguir el suport de la majoria de la cambra per garantir l'”obligació de tots els espanyols” de conèixer el castellà, “mitjançant proves de nivell o altres mètodes d’ensenyament i d’avaluació oficials, especialment als territoris que comptin amb una altra llengua cooficial“. També reclama al govern espanyol que adopti les mesures necessàries per garantir el dret a “viure plenament i a estudiar exclusivament en castellà a tot el territori nacional”, així com a relacionar-se amb totes les Administracions en la llengua oficial de l’Estat.\nVox defensa que ha de garantir-se que el castellà sigui la llengua vehicular, de comunicació i de treball de totes les administracions, sense perjudici que es complementi amb la llengua cooficial en aquells territoris que la tenen. En qualsevol cas, sosté que “en cap cas” es podrà obligar a un funcionari a conèixer o fer servir una llengua diferent al castellà i conèixer la cooficial no pot ser requisit per accedir a una ocupació pública.\nDe la mateixa manera, reclama que tota comunicació de les administracions aparegui escrita en castellà amb forma i grandària que, si més no, siguin iguals a les de l’altra llengua cooficial. I el mateix exigeix per a qualsevol organització que rebi qualsevol tipus de subvenció o ajuda pública. Per assegurar el compliment d’aquests requisits Vox vol que el govern espanyol inclogui una relació d’infraccions i sancions que permetin a l’Estat sancionar l’incompliment de la norma.


Preestrena de "Jarabe contra el cáncer"\nDilluns, a les 19.30, emmarcada dins de la Nit Solidària Vall d'Hebron, es fa la preestrena al Cinemes Bosque de Barcelona del documental "Jarabe contra el cáncer". El treball, dirigit per Albert Solé i coproduït per Minimal Films, TV3 i Movistar, explica la lluita del cantant Pau Donés contra aquesta malaltia, alhora que mostra l'univers de l'Hospital de la Vall d'Hebron.\n10/03/2017 - 10.13 Actualitzat 10/03/2017 - 10.18\nPau Donés i Albert Solé van treballar durant mesos en col·laboració amb el Vall d'Hebron Barcelona Hospital Campus en la realització d'aquest documental que ara s'estrena i que vol ser un retrat de la lluita del cantant contra el càncer de còlon, que se li va diagnosticar l'agost del 2015 i, alhora, una fotografia de com és el dia a dia dels pacients i professionals que conviuen amb aquesta malaltia.\nEn aquesta producció, Pau Donés va decidir donar visibilitat als tractaments a què era sotmès i a les seves pròpies reflexions amb l'objectiu de desestigmatitzar la malaltia i transmetre un missatge positiu. La seva vida, com la de tots els pacients, va canviar radicalment. Ara està pautada pels controls, les cirurgies i les sessions de quimioteràpia que rep periòdicament a l'hospital Vall d'Hebron de Barcelona, un dels més actius en oncologia. Però tot això no li impedeix continuar la seva activitat diària i, fins i tot, ha preparat un nou disc, un llibre i una nova gira.\nLa preestrena, organitzada per la Conselleria de Salut, l'Hospital de la Vall d'Hebron i Minimal Films, es farà dilluns, 13 de març, dins la Nit Solidària Vall d'Hebron. La projecció del documental està oberta al públic en general, que ja pot comprar les entrades al preu de 12  al web del Grup Balañá i a les taquilles del cinema, i tota la recaptació anirà destinada a la lluita contra el càncer al Vall d'Hebron Barcelona Hospital Campus.\nA l'acte hi assistirà el conseller de Salut, Toni Comín; l'adjunt a la direcció i director de continguts i programes de TV3, Sígfrid Gras; el director del programa "Sense ficció", Joan Salvat; el director del documental, Albert Solé; els seus protagonistes, Marc Pairó, Meritxell Jané i Carol Buendía, i molts dels metges i infermeres que també hi participen. Per problemes d'agenda, en Pau Donés no podrà assistir-hi.\n"Jarabe contra el cáncer" s'emetrà al programa "Sense ficció" del 21 de març.\nTV3 va ser líder, amb una quota del 17,6% i destaca el bon "prime time" amb el "TN vespre" i el "Polònia"\nEl derbi català de la Lliga de futbol sala entre el Santa Coloma i el Barça, a Esport3\nEl partit entre l'Athletic Club i l'Espanyol de la Lliga femenina de Primera Divisió, a Esport3\nLeticia Dolera, "Al cotxe"\nÀlex Márquez, Leticia Dolera i Albert Serra pugen "Al cotxe"\nJosep Vicent (Foto: Igor Studio).\nCatalunya Música transmet el concert matinal de l'OBC inclòs al Festival Emergents de Barcelona


Formosa tradueix al català un llibre de Brecht reeditat 56 vegades a Alemanya - Regió7 :: El Diari de la Catalunya Central\nFormosa tradueix al català un llibre de Brecht reeditat 56 vegades a Alemanya\nEl poeta veí d'Igualada publica en el segell martorellenc Adesiara «Històries de calendari», un recull de proses i poemes de l'influent dramaturg que per primer cop es pot llegir en llengua catalana\ntoni mata i riu 07.11.2018 | 23:53\nFeliu Formosa, que des de fa uns anys resideix a Igualada, ha traduït tretze obres de teatre de Brecht PERE FRANCESCH/ACN\nFeliu Formosa, que des de fa uns anys resideix a Igualada, ha traduït tretze obres de teatre de Brecht\nLa memòria de Feliu Formosa és gairebé tant prodigiosa com la seva passió per Bertolt Brecht, a qui considera «com algú de la família». L'última mostra d'amor per a l'autor alemany és la traducció d' Històries de calendari, un recull de proses i poemes que el segell Adesiara, de Martorell, publica per primer cop en català. Tota un fita perquè al país d'origen del dramaturg i poeta «ja porten 56 edicions des que es va publicar el 1949», explica l'editor Jordi Raventós.\nFeliu Formosa (Sabadell, 1934) ha traduït un centenar de llibres al llarg de la seva extensa i reeixida trajectòria, en la qual també destaca la seva producció poètica. Des de fa sis anys, per raons familiars, resideix a Igualada, tot i que manté vincles amb Barcelona. El mes d'octubre passat, la Biblioteca Central de la capital anoienca va muntar una exposició que dona testimoni de la seva fecunda carrera literària, de la qual destaca la traducció de tretze obres de teatre de Brecht.\nQuatre anys després de portar al català Devocionari domèstic, Formosa reincideix a Adesiara amb Brecht signant la traducció d' Històries de calendari, un conjunt heterogeni integrat per vuit narracions breus, vuit poemes i una tercera part del llibre Històries del senyor Keuner. «Tot això, Brecht ja ho havia publicat anteriorment, i en aquest volum va aplegar aquests materials en els quals trobem personatges que es troben en situacions límit», va explicar ahir Formosa. El cercle de guix d'Augsburg, Els dos fills i L'experiment, entre d'altres, són contes contundents plens «d'ironia», tal com va apuntar Raventós. Formosa ja tenia bona part d'aquests textos –que en alguns casos protagonitzen personatges històrics com Juli Cèsar, Sòcrates, Francis Bacon i Giordano Bruno– traduïts, tot i que va reconèixer que el relat L'àvia indigna «no l'he trobat i l'he traduït de nou». En tot cas, «són contes més alliçonadors que didàctics».\nLa poesia de l'autor nascut el 1898 a Augsburg i que va morir el 1956 a Berlín Oriental també treu el cap a Històries de calendari. «Brecht va escriure uns 2.300 poemes», va apuntar Formosa, que va exercir de professor a l'Institut del Teatre durant un quart de segle. En el volum que publica Adesiara hi ha peces tant dures com El meu germà era aviador, que desmitifica l'heroïsme de la guerra.\n«Bertolt Brecht és un autor que tant aviat està de moda com tant aviat oblidat», va indicar Formosa: «I el mateix passa a Alema-nya». Obres de teatre com L'òpera del tres rals el converteixen en una figura «clau» de la història del teatre contemporani. No obstant, en ser preguntat per la vigència de la seva producció en el segle XXI, Formosa va reconèixer que «com que va revisar i teoritzar molt sobre el que havia de ser el teatre en una època de transformació, la seva dramatúrgia conté molts moments d'alliçonament». Per tant, «quan es volen fer muntatges d'alguna de les seves peces, cal tenir molta imaginació».


Estàs cercant per: Aigua\tx\tPublicats al\nIcnita // A Icnita es preocupen per la sostenibilitat de les nostres ciutats. Aquesta jove empresa ofereix solucions tecnològiques innovadores per gestionar les infraestructures de les urbs i millorar la mobilitat dels ciutadans. Estan creixent amb força a Europa, i ja tenen un peu a llatinoamèrica, on les necessitats de sostenibilitat urbana són cada cop més importants, i els recursos, molt escassos.\nArxivat a:\tInternacionalització, Equips Elèctrics i Electrònics, Medi ambient i energia, TIC, Aigua, Cotxe elèctric, Energies renovables, Urbanització\nEnergies renovables per un món sostenible\nAECA Group // Oferir solucions energètiques econòmiques i sostenibles arreu del món. Aquesta és la raó de ser d'AECA. Amb un model de negoci innovador que genera valor a través del propi estalvi, el grup està creixent de manera decidida en mercats emergents de l'Africa, Àsia o l'Amèrica Llatina, on tenen unes necessitats energètiques cada cop més importants, però molt pocs recursos.\nArxivat a:\tInternacionalització, Medi ambient i energia, Aigua, Energies renovables, Model de negoci, Sostenibilitat\nTractament d'aigües a l'àmbit internacional\nTecnoconverting // En 6 anys de vida, Tecnoconverting ha evolucionat des d'un taller de caldereria a ser una referència internacional en maquinària de tractament d'aigües. L'empresa de Sant Fruitós de Bages ja disposa de tres patents, però continua invertint en innovació per seguir creixent i consolidant-se al mercat internacional.\nArxivat a:\tInternacionalització, Medi ambient i energia, Alemanya, Japó, Unió dels Emirats Àrabs, Tecnologies Energètiques i del Medi Ambient, Aigua, Capacitat d innovació, Comerç internacional, Patents, Reconversió empresarial, Sostenibilitat\nOnades d'energia renovable\nSea Electric Waves // Les energies renovables ofereixen oportunitats en els llocs més inesperats. Trobar-les és un repte que han superat amb bona nota els fundadors de Sea Electric Waves.\nArxivat a:\tInnovació i R+D, Medi ambient i energia, Catalunya, Espanya, Xile, Tecnologies Energètiques i del Medi Ambient, Aigua, Bones pràctiques, Desenvolupament tecnològic, Eficiència energètica, Energies renovables, Sostenibilitat


A Espanya, almenys un de cada tres nens menors de cinc anys no s'alimenta de manera adequada: està desnodrit o sofreix sobrepès o obesitat. Així ho determina el nou informe publicat ahir per UNICEF, “L'Estat Mundial de la Infància 2019: Nens, aliments i nutrició”. En el marc d'aquesta publicació i del Dia Mundial de l'Alimentació, que se celebra avui 16 d'octubre, la Gasol Foundation −fundació dels germans Gasol l'objectiu dels quals és la lluita contra l'obesitat infantil− ha col·laborat amb UNICEF Comitè Espanyol en l'elaboració de l'informe Malnutrició, obesitat infantil i drets de la infància a Espanya. En ell es recullen xifres de l'Estudi PASOS 2019 de la Fundació Gasol, tals com les relatives a la prevalença de sobrepès i obesitat infantil al nostre país, que avui afecta a més d'un terç dels menors (34,9%).\n“Milions de nens i nenes en el món estan menjant molt poc del que necessiten i molt del que no necessiten. Una alimentació no adequada implica riscos per a la salut dels nostres nens, nenes i adolescents i no sols per a la salut física, ja que l'obesitat es relaciona també amb un pitjor rendiment escolar i augmenta les possibilitats de sofrir trastorns d'autoestima”, afirma Gustavo Suárez Pertierra, president d'UNICEF Comitè Espanyol.\nAquestes alarmants xifres estan relacionades amb un excés d'hàbits no saludables per part dels més joves. Així, per exemple, i basant-nos en l'Estudi PASOS, sabem que més de la meitat dels nens i adolescents (54%) no compleix, entre setmana, amb les recomanacions de l'OMS (Organització Mundial de la Salut) d'ús de pantalles −televisió, ordinador, tauleta, mòbil o videojocs−, que estableixen el límit en les dues hores diàries. A més, aquest percentatge ascendeix fins a gairebé el 80% quan es tracta de cap de setmana. D'altra banda, l'estudi també revela, en concordança amb aquests xifres, que el 63’6% dels nens/as i adolescents no aconsegueix els 60 minuts d'activitat física moderada o vigorosa (aquella que accelera el ritme cardíac i la respiració) que recomana l'OMS els 7 dies de la setmana.\n"Com a Defensor Mundial per a la Nutrició i la Fi de l'Obesitat Infantil d'UNICEF i president de la Gasol Foundation, m'agradaria fer una crida a la societat perquè els nens, nenes i adolescents adquireixin bons hàbits d'alimentació, realitzin un mínim de 60 minuts d'activitat física al dia, dormin el nombre suficient d'hores segons la seva edat i puguin créixer en un entorn afectiu i segur que els permeti aconseguir el seu ple desenvolupament”, reclama Pau Gasol, president de la Gasol Foundation.\nRecomanacions de la Gasol Foundation i UNICEF\nPer a lluitar contra aquesta situació i prevenir l'obesitat infantil, UNICEF Comitè Espanyol i la Gasol Foundation fan una crida a les administracions públiques, al sector privat, als donants, als pares i mares, a les famílies, perquè es posin en marxa les següents recomanacions perquè ajudin els nens i les nenes a créixer de manera saludable:\nInformar, sensibilitzar i apoderar a les famílies, nens i adolescents per a promoure la demanda d'aliments nutritius i sans. La demanda d'aliments té a veure amb la informació, el comportament i les aspiracions dels consumidors. Quan les opcions més saludables són més assequibles, accessibles i desitjables, mares, pares i cuidadors fan millors eleccions en la nutrició dels seus fills. Al seu torn una millor informació i coneixement per part dels nens i adolescents els permet ser agents de canvi. No es tracta només d'educar en els beneficis d'una dieta sana, sinó també connectar amb les seves aspiracions socials i culturals.\nOrientar als productors i proveïdors d'aliments perquè facin el millor per als nens. No és suficient promoure la demanda de millors aliments per les llars sense promoure una oferta més saludable. Els estats juguen un paper fonamental a establir la regulació i els incentius adequats perquè es respectin i promoguin l'interès dels nens en aquest àmbit. El sector privat alimentari té un paper molt rellevant, des de petits agricultors i petites i mitjanes empreses fins a corporacions multinacionals d'aliments, per a assegurar i promoure una oferta i hàbits d'alimentació més saludables. D'acord amb aquesta línia, es demana la promoció de la reformulació dels productes amb ingredients més sans, entre altres aspectes, reduint el seu contingut en sucres afegits, sal i greixos saturats.\nConstruir entorns d'alimentació sans per a tots els nens. L'entorn personal, domèstic i social dels nens i els seus pares és on aquests interactuen amb el sistema alimentari. Algunes de les accions que es proposen: establir un etiquetatge senzill, visible i fàcilment llegible en la part frontal dels productes que informi adequadament de la seva qualitat nutricional, així com en les cartes dels serveis de restauració; regular i limitar el màrqueting i la publicitat de productes amb excés de sucre i menjars poc saludables dirigits a nens i adolescents; millorar els espais i les activitats de joc i esport, i la seva accessibilitat per a tots els nens; o facilitar la lactància materna i la provisió del temps i els espais adequats per a ella, en el treball i en els llocs públics.\nMobilitzar altres sistemes i serveis per a millorar els resultats en la nutrició de per a tots els nens. Mentre el sistema alimentari és fonamental per a la nutrició infantil, altres sistemes són claus en l'accés a una nutrició de qualitat: el sistema de salut, d'aigua i sanejament, el sistema educatiu i de protecció social, contribueixen decisivament a una dieta sana. Així, per exemple, es proposa la creació d'entorns saludables i limitar les influències obesogèniques en els centres educatius i ampliar el temps lectiu per a l'activitat física i l'esport.\nRecollir, analitzar i utilitzar dades de qualitat regularment per a guiar les accions i avaluar els progressos. Les accions basades en evidències requereixen entendre millor el problema de la malnutrició.\nRedacció / Fotos: G.F.-Arxiu


Se suspèn per la pluja la segona rua de Carnaval de Lloret de Mar - Diari de Girona\nacn | lloret de mar 07.02.2016 | 14:14\nVeure la rua de dissabte\nL´Ajuntament de Lloret de Mar (Selva) ha decidit anul·lar a última hora la segona rua de Carnaval de la localitat que s´havia de fer aquest diumenge a les dotze del migdia. La causa ha estat la pluja que des de primera hora del matí cau a la zona. En concret, avui s´havia de realitzar la segona rua de Carnaval del municipi. La primera es va fer ahir, dissabte a les quatre de la tarda, i hi van concursar 22 colles, dividides amb 13 carrosses i nou comparses, amb un total de 1.700 participants. La rua va atreure milers de persones que van agrupar-se sobretot al passeig marítim de la vila i a la zona de la Riera per gaudir de la gresca i la disbauxa d´aquesta festa popular. Des del consistori han explicat que no tenen previst repetir o aplaçar aquesta segona rua un altre dia i que el jurat ja va poder decidir les colles guanyadores durant la representació que es va fer aquest dissabte.\nLa rua d´aquest diumenge està pensada per als infants i les famílies. Sobretot per aquella gent que dissabte treballava i no van poder veure les disfresses de les colles. Enguany, s´hi van sumar el mateix número de colles que l'any passat, 22, però el consistori va registrar un increment del nombre de persones dins de les comparses i les carrosses. "Hem vist un nivell més alt que altres anys, la gent s´ha esforçat amb el vestuari i les coreografies", ha explicat Albert Robert, primer tinent d´alcalde de la localitat. Aquest any, les colles participants provenien d'arreu de la comarca de la Selva - Fogars de la Selva, Maçanet-Massanes, Blanes, Tossa de Mar, Riells i Viabrea- i fins i tot s'hi havien apuntat comparses de la comarca de la Garrotxa.


La fiscalia belga dóna la raó a la justícia espanyola - Notícies Política - Notícies Política - e-notícies\nPolítica · 28 d'Octubre de 2019. 22:14h.\nDemana l'extradició de Puigdemont per sedició i malversació\nLa fiscalia belga demanarà aquest dimarts que s’executi l’extradició de l’expresident de la Generalitat, Carles Puigdemont, a la justícia espanyola pels delictes de sedició i malversació, segons ha informat la defensa belga de l’expresident.\nTambé aquest dimarts el tribunal de primera instància de Brussel·les examinarà la nova euroordre del Tribunal Suprem contra l’expresident català. Demà no es preveu que es prengui cap decisió, sinó que només s’ha de fer la vista perquè el jutge escolti les dues parts: la fiscalia i la defensa de Puigdemont.\nA més, els advocats de l’expresident sol·licitaran l’ajornament de la vista per comptar “amb més temps” per preparar la defensa del líder de Junts per Catalunya, segons ha explicat l’advocat Paul Bekaert en declaracions a Europa Press.\nSegons Bekaert, el jutge no prendrà cap decisió sobre el fons de l'assumpte, sinó que fixarà una nova data per “probablement a primers de desembre” per seguir amb la vista de les dues parts. Mentrestant, l’expresident del Govern està en llibertat sense fiança, però té l'obligació de tenir residència fixa a Bèlgica i no pot sortir del país sense autorització del jutge.\n#9 Albert, BCN, 29/10/2019 - 14:54\nPuigdemont ya está escogiendo el color del maletero Jejejeje pringao\n#8 Didac, Barcelona, 29/10/2019 - 11:17\nAnirem veient qui portava la direcció dels que cremaven Bcn. Aquell bandarra es capaç de tot i més, pero quan el caçin ho celebrarem\n#7 botifler1914, Waterpus, 29/10/2019 - 10:06\nDesde Tintin no ha hecho nada de bueno ese pais de pusilánimes.\nYa veremos si lo entregan, por mi que se lo queden para siempre.\n#6 rosa, Barcelona, 29/10/2019 - 09:42\nDe tot cor demano a la justícia espanyola que no el reclami. Viu molt be allà on es i no cal que torni. Aquí si hi ha algú que l'enyore que se'n vqgi a vire a Bèlgica i tots tranquils. Com jo som molts que desitgem que no torni per favor..\n#5 Jaume, Barcelona, 29/10/2019 - 09:23\nTot es comediota per donar temps al procesado-rebelde la nova ruta per fugir talment com la rata que es. Aquest se l'hauria d'haver caçat aqui el mateix dia que es va rebelar. Pero va passar el contrari i els goSSos el van ajudar a fugir. Aquest l'han de caçar el serveis secrets de l'Estat, talment com van fer a alemanya i portar-lo en un maleter


novembre de 2016 – Tieta Varenu\n“Expedients i nadales”\nAvui el dia semblava normal, si fa no fa, com que tenia la direcció a ma i preveient un “necessitem la nadala” una setmana abans de Nadal, perquè a banda d’administrativa, noia dels rètols i comunity manager de pacotilla també maqueto la Nadala de l’institut (així queda) i ha començat dient: el dibuix guanyador, perquè fan un concurs entre els alumnes, el tens tu, que no, que si, total que he desmuntat mig despatx, bo i sabent que no me l’havien donat. Un cop convençuda la direcció que no la tenia i abans de poder retornar el despatx a un mínim d’ordre, ha sortit un entrebanc d’aquells d’haver de buscar expedients antics. Aix, quan s’ha acabat el dia semblava que per la meva taula haguessin coincidit un terratrèmol i un tornado alhora. #kaosfocidestrucció\nAutor Tieta VarenuPublicat el 30/11/2016 Categories Diari d'una administrativaDeixa un comentari a “Expedients i nadales”\nQue s’ajuntin en el temps avaluacions i eleccions al Consell Escolar, Claustre i reunió del Consell Escolar no és el millor que li pot passar a una administrativa. Entre la corrua de professors que posaven notes i les demandes de butlletes de votació, de llistes d’assistència al claustre, comprovar que a les llistes hi surt tothom, ai mira no, els de personal o qui sigui, encara no han donat d’alta l’última professora que ha arribat, apa, torna a fer la llista, les butlletes que les preparin per grups classe, prepara les actes per les reunions d’equips docents, perseguir profes perquè tothom miri si té els alumnes que ha de tenir que després quan posen notes els hi falta gent…#MEIDEI\nAutor Tieta VarenuPublicat el 29/11/2016 Categories Diari d'una administrativaDeixa un comentari a “Overbooking”\nAl final entre tots han aconseguit que em refredés. La Navarcles connection ha anat omplint dia a dia el despatx de “bitxus” fins que al final han superat totes les barricades i han envaït el meu espai vital. Poc a poc, les meves capacitats, que no es que siguin gran cosa, han anat minvant al mateix temps que la congestió avançava imparable. Fer qualsevol cosa per simple que fos, era gairebé impossible, doncs els esternuts em feien parar cada dos per tres. Els ulls ploraven quan havia de fixar la vista i la provisió de kleenex ha estat a punt de fer fallida. Sort que al fons del calaix quedava un paquet oblidat que ha passat a ser la meva salvació. #mortalsrefredats\nAutor Tieta VarenuPublicat el 28/11/2016 Categories Diari d'una administrativaDeixa un comentari a “Refredat”\nAvui un professor entra al despatx preguntant, l’Institut té twitter? No, no en te, tenim la web i Facebook, però compte de twitter no. Es que fan com un congrés de la gent que fa activitats digitals i per apuntar l’Institut per explicar el que fem em demanen l’usuari de twitter. Doncs no se, pregunta a la direcció. D’acord ja ho faré, i marxa. Al cap d’una estona baixa el coordinador informàtic i pregunta Tenim twitter a l’institut? (per llogar-hi cadires, que el coordinador informàtic et pregunti això) No no en tenim. Ah! com que vas fer el facebook… No no el vaig fer, algú el va fer, només l’omplo de contingut. Bé, fes un twitter que el necessitem. Total que ara a banda d’administrativa i noia dels rètols sóc comunity manager de pacotilla #ésduralavida\nAutor Tieta VarenuPublicat el 25/11/2016 25/11/2016 Categories Diari d'una administrativa1 comentari a “Twitter”\nAvui el dia ha començat normal. Arribar al despatx, obrir l’ordinador, comprovar que no hi ha cap emergència d’aquelles d’això era per ahir, que trenqui la rutina habitual i un cop fet això, anar a buscar els cafès. Mentre esperava he vist La Notícia i he pensat que ja teníem Tema™. Ha estat entrar, deixar els cafès i i dir, “la Rita Barberà és morta” que entre cares d’incredulitat, que si , que si, i després sorpresa, ha començat l’enfilall de comentaris dels que érem al despatx. I després d’alguns que comentaris dels de “el que s’ha de fer per no anar a declarar”, “el dilluns declararà Rita la cantora” “Louis Vuitton farà suspensió de pagaments” i ” final no quedarà ningú per anar a declarar” hem tornat tots a les nostres tasques. Llàstima que l’agenda que teníem avui era molt densa, perquè era dia de passar les hores enganxada a les xarxes, a la recerca del meme perfecte. #facilisdescensusAverno\nAutor Tieta VarenuPublicat el 24/11/2016 24/11/2016 Categories Diari d'una administrativaDeixa un comentari a “Rita”\nA mi m’agrada que plogui, però a l’hora del pati hauria d’estar prohibit i si no es pot prohibir com a mínim que desgravi. No hi ha tortura superior a la d’una munió de pre i adolescents tancats junts pels passadissos. Els crits poden arribar a nivells de contaminació acústica que superen els 200 N/m² amb la qual cosa si per una casualitat ve algú a fer una consulta o truquen al telèfon atendre la gent és gairebé impossible. També val a dir que sembla que una de les tasques afegides és dedicar-me tota l’hora del pati a “desokupar” les taules que tenim per si algú a d’omplir algun document, perquè tal com veuen les taules el primer que fan els alumnes és posar-hi el cul a sobre i els peus a les cadires. Sobreviure a l’hora del patí els dies de pluja és converteix en una agònica odissea. #quenoploguidedia\nAutor Tieta VarenuPublicat el 23/11/2016 Categories Diari d'una administrativaDeixa un comentari a “La pluja”\nA mi que els sindicats d’estudiants facin manifestos infumables i convoquin vagues d’estudiants per justificar la seva existència, no em fa ni fred ni calor. Però quan les vagues afecten la meva vida laboral em posiciono de cop. Els alumnes, com que fer vaga els surt de franc s’apunten a totes, això vol dir que tot déu està contra programant el que havia de fer, mirant qui fa vaga i qui fa campana pel tema faltes d’assistència i a mi m’arriben tot de sol.licituds que cal registrar, fer les resolucions pertinents i arxivar-ho tot, com si no tingués res més a fer. I si de tant en tant algú d’aquests sindicats es dignés a passar a explicar als alumnes de que va la cosa, encara. Però sembla ser que als sindicalistes ni se’ls veu ni se’ls espera. La propera vaga registrarà les sol.licituds Rita la Cantaora #stopvaguesinútils\nAutor Tieta VarenuPublicat el 22/11/2016 Categories Diari d'una administrativaDeixa un comentari a “La vaga”


L’actitud com a punt de partida\nFem un exercici de reflexió. Quan et lleves al matí, a part d’anar al lavabo i mirar el mòbil, què més fas? Com estàs? Pots tenir son, pots tenir poques ganes de parlar o et pots llevar amb molta energia, però la manera com ho fas et pot condicionar el dia. Sincerament, quantes vegades has pensat que l’univers conspira contra teu, que tots els semàfors es posen en vermell quan et veuen arribar o que tothom s’ha conxorxat perquè tinguis un dia horrorós? Espero que en el fons no t’ho creguis!\nLa bona notícia és que normalment només depèn de tu redreçar un mal dia. Evidentment, no pots controlar els semàfors de la ciutat, però sí que pots fer que no t’afecti trobar-te’ls en vermell. I com es fa? Amb l’actitud, com si no? En Víctor Küppers no es cansa de repetir-ho en totes les seves ponències. Doctor en Humanitats, formador i conferenciant, va participar en la nostra Convenció Anual de 2015 a Toledo i en tenim molt bon record! Ell ha fet famosa la particular fórmula del valor de les persones: V=(C+H)xA, on V és el valor, C són els coneixements, H són les habilitats i A és l’actitud. En aquesta fórmula tot suma, menys l’actitud, que multiplica. Quanta raó! És clar que les aptituds i l’experiència són molt importants, moltíssim, però en paraules del mateix Victor Küppers: “a tu no et fa gran el que saps, ni l’experiència que tens, sinó la teva manera de ser. Totes les persones fantàstiques tenen una manera de ser fantàstica”.\nLa docència i l’actitud\nL’actitud sempre és important facis el que facis, però encara ho és més si et dediques al món de la docència, perquè et pots convertir en el mirall de moltes persones. La figura del professor pot ser una font d’inspiració per als nostres fills, o ben al contrari, però en qualsevol cas pot acabar sent un exemple a seguir, tant bo com dolent.\nCom a professora puc dir que sents una gran responsabilitat quan et poses davant d’una classe, de vegades no tant pels continguts que has d’ensenyar, sinó justament per tot allò que no està escrit en cap guia docent. Començant per la higiene personal i la manera de vestir, fins al llenguatge verbal i el corporal, cada detall és important, ja que pot deixar empremta. Tots els teus actes poden ser imitats i cal ser coherent entre el que prediques i el que fas, i òbviament l’actitud forma part del paquet i hi té un pes molt important. Si, per exemple, demanéssim als estudiants què els agrada d’un professor, estic segura que el 90% de les respostes farien referència a la seva actitud: és agradable, alegre, apassionat/ada, empàtic/a, proper/a, comprensiu/iva, just/a, etc. L’actitud, sempre, com a punt de partida.\nRecordo una conferència del formador i conferenciant Emilio Duró en què deia que les empreses haurien de contractar les persones segons com pugin les escales, ja que qui puja escales fent saltirons o amb energia demostra una actitud molt diferent de qui les puja arrossegant els peus. Un docent amb actitud positiva pot provocar grans canvis en els seus alumnes, perquè els infants i els joves són mal·leables i oberts a nodrir-se del seu entorn.\nUn professor pot ser una eminència en la seva matèria però, si li manca actitud, difícilment podrà transmetre tot el seu coneixement. En canvi, també hi ha professors que potser tenen menys domini d’una matèria concreta, però a més d’aconseguir que els alumnes aprenguin, aconsegueixen fer-los créixer com a persones.\nL’actitud de com encares el dia a dia marca la teva trajectòria, professional i personal i, a més, s’encomana. Hi ha un vídeo molt divertit d’uns alumnes de primària que decideixen com començaran el dia: amb una abraçada de la mestra, ballant o amb un xoca-la! Mira’t el vídeo i fixa’t en la mestra, la seva actitud, el seu somriure, la seva disposició absoluta. Aquests són els professors que marcaran els nostres fills.\nI tu, com vols començar el dia? Ballant?


ANGLÈS A LES ESCOLES - Exit School of English\nTot i que el ventall d’activitats extraescolars que ofereixen les escoles ha crescut considerablement els últims anys, l’anglès segueix essent una de les activitats estrella, tant a infantil com a primària.\nActualment impartim classes d’anglès com a activitat extraescolar a diverses escoles de la zona del Vallès Oriental i Occidental: Palau-solità i Plegamans, Caldes de Montbui, Castellterçol, etc.\nL’activitat d’anglès extraescolar es fa des de dos plantejaments totalment diferents però igualment vàlids. Per una banda, oferim la possibilitat de cursar un anglès més acadèmic, basat en una preparació de cara als exàmens oficials de Cambridge. I per altra banda, també podem donar un enfocament més lúdic a les classes, fent que els alumnes aprenguin mitjançant jocs i altres activitats més comunicatives.\nVal a dir que l’anglès extraescolar es planteja des d’un punt de vista presencial, en què els professors i professores es desplacen als centres educatius en l’horari acordat amb les AFAs, però es tracta d’una activitat que també pot tenir continuïtat de manera telemàtica en cas que la situació de pandèmia ho requereixi.\nCapacitat d’adaptació al projecte educatiu de cada centre.\nSeguiment personalitzat del progrés de cada alumne/a mitjançant les avaluacions trimestrals i les tutories amb les famílies.\nComunicació constant entre l’escola i el departament de coordinació d’extraescolars.\nSuplències garantides: si un professor no pot fer la classe, Exit School of English s’encarrega d’enviar un/a substitut/a igualment qualificat/ada.\nLa coordinadora de les activitats extraescolars a Exit School és la Clàudia. Podeu contactar amb ella a extraescolars@exitschool.net i demanar més informació.\nL’anglès com a activitat extraescolar als centres educatius és un dels nostres punts forts. Ens adaptem al projecte educatiu de cada escola i oferim cursos acadèmics enfocats a una futura preparació d’exàmens de Cambridge, com classes de caire lúdic per tal que els infants aprenguin a través del joc. Cursos adaptats a infantil i primària.\nDes de fa uns anys, Exit School participa en l’organització de l’English Day a diverses escoles de la zona. Com sempre, ens adaptem a les necessitats de cada centre educatiu i oferim temàtiques molt variades, fins i tot basades en els PGC (Projecte Global de Centre).\nEntre les activitats amb més bona acollida, trobem:\nScience: activitats relacionades amb la ciència, com per exemple el cos humà i experiments a l’aire lliure.\nBritish Legends: Robin Hood, el monstre del Loch Ness…\nBritish Icons: aprenem quines són els símbols de la cultura britànica.\nArts and Crafts: manualitats i activitats creatives en anglès.\nStorytelling: contes explicats i interpretats en anglès, fomentant la interacció dels alumnes.\nEstàs preparant un English Day a la teva escola i necessites idees? Vols que els teus alumnes passin un dia en un entorn anglès al 100%? Et portem un English Day fet a mida al teu centre educatiu.\nCada estiu Exit School col·labora amb diverses entitats que organitzen casals durant els mesos de juny i juliol. Aquests casals ofereixen una gran varietat d’activitats, entre les quals hi és també l’anglès.\nLes activitats adreçades als casals d’estiu són molt dinàmiques i lúdiques. Pretenem que els infants aprenguin anglès a través del joc i la interacció amb el professor o professora i els companys i companyes. Fins i tot, moltes vegades a banda de l’activitat d’anglès pròpiament, els nostres teachers acompanyen els infants mentre fan altres activitats com esports diversos, multi jocs, rutines diàries com rentar-se les mans per anar a esmorzar, i interactuen amb ells en anglès.\nCada estiu Exit School col·labora amb diverses entitats que organitzen casals durant els mesos de juny i juliol. Aquests casals ofereixen una gran varietat d’activitats, entre les quals hi és també l’anglès, però sempre a través del joc i altres activitats dinàmiques.\nUna iniciativa pensada per als dies de jornada intensiva a les escoles. Consisteix en un petit casal en anglès que es fa durant el mes de juny, i comprèn l’estona que queda entre la sortida del menjador escolar i l’hora habitual de recollida.\nDurant aquesta estona, els alumnes dividits per grups d’edat, fan diverses activitats en anglès en base a un programa temàtic diari prèviament acordat amb l’AFA de l’escola.\nTotes les activitats estan basades en el joc i l’aprenentatge lúdic, tenint en compte que al mes de juny estem tots amb un peu a les vacances i fa molta calor!


El doctor que em va portar al món i apunts europeus - Diari de Girona\nQui serà el nou president de la República? Aquesta setmana que encetem Itàlia tindrà un nou president de la República. El president Sergio Mattarella ha decidit no optar a un segon mandat i retirar-se als 80 anys. Per dues vegades, el President de la República ha demostrat les seves grans dots per estabilitzar el país. Ja ho va fer l’estiu de 2019 barrant el pas a Salvini com a primer ministre i aconseguint un acord entre pols oposats–el Moviment 5 Estrelles i el Partit Demòcrata. I ho va tornar a fer construït un govern de consens al voltant de la figura de Mario Draghi com a president del Consell de Ministres. El president Mattarella ha demostrat la utilitat que té un cap d’estat amb poders no executius però amb una forta autoritat moral i política. I elegit democràticament. Draghi és l’home que va salvar l’eurozona el juliol de 2012 amb la curta frase «whatever it takes», farem el que sigui necessari. I ara és un candidat clar a esdevenir president de la República, però perquè això sigui possible primer s’ha de construir en paral·lel un nou govern d’àmplia coalició. Serà una setmana de joc de miralls. És coneguda l’ambició de Silvio Berlusconi per acabar la seva trajectòria com a president de la República. A dia d’avui sembla ser que li falten uns 50 vots per aconseguir-ho i ha quedat encallat. El centredreta és qui té millors cartes per construir una candidatura compartida de consens. L’any 1992 Giulio Andreotti va afrontar el repte de ser President de la República per culminar la seva trajectòria. S’hi jugava molt, segurament haver evitat algunes acusacions i judicis. Semblava clara la majoria però va ser traït des de les pròpies files de la seva família política, la democràcia cristiana. Concretament per Amintore Fanfani i els seus fidels. Andreotti va ser parlamentari de manera ininterrompuda des de 1946 fins a la seva mort (essent senador vitalici). Fanfani va ser un franctirador. La història s’escriu també pels franctiradors. Aquesta setmana en veurem en l’elecció del president de la República.\nQuim Martínez. El doctor que em va portar a aquest món, que va assistir al part de la meva mare, Quim Martínez, ha mort aquesta setmana als 83 anys a Olot. El doctor que t’ha ajudat a arribar al món, si hi mantens una bona relació i amistat, com era el cas, sempre és una persona important en la vida d’un mateix. En Quim tenia unes mans fines de cirurgià però va renunciar segurament a volar més alt a canvi d’una vida plausible, de bon passar. Va arribar a Olot, hi va fer arrels i també va formar part d’aquell moviment integrador que era el món convergent. Tenia arrels fora de Catalunya i no entenia l’esqueixament dels últims anys.\nRoberta Metsola. La nova presidenta del Parlament europeu prové del país més petit de la Unió: amb menys habitants –una mica més de mig milió– i amb menys quilòmetres quadrats. I és una presidenta que ve del Mediterrani. Malta està a 333 quilòmetres de Tunísia. El segon rècord: es converteix en la presidenta més jove de l’eurocambra. Ahir va complir 43 anys. És coneguda la seva posició contrària a l’avortament –fet diferencial de tot l’arc parlamentari maltès, inclosos els laboristes– però és poc conegut el seu treball en defensa de la no discriminació per raó d’orientació sexual. Amb només 9 anys a la Cambra, arriba a presidir-la. Els socialistes han volgut honorar el que havien pactat: rotació en la presidència del Parlament entre socialistes i conservadors 2 anys i mig cadascun. És una bona notícia que els pactes entre les tres grans famílies europees continuïn essent possibles. De fet, així s’ha reconstruït Europa des de la segona guerra mundial. En això hi està d’acord quasi tothom menys els tres diputats catalans no inscrits que no l’han votat. En paraules de Puigdemont a Twitter estem davant d’«un pacte opac i una vergonya». Diguem que cap aliança ni dintre del propi parlament, per ser suaus.\nEls dos imperis i Ucraïna. A Ucraïna l’estan utilitzant els uns i els altres, Estats Units i Rússia. I el millor que podria fer és declarar-se neutral i enviar a dida als uns i als altres. Però Ucraïna va abraçar el 2014 la fe en convertir-se algun dia en membre de l’OTAN, és país candidat, com també Geòrgia. Va prendre partit tot i la gran complexitat de la societat ucraniana que té unes identitats molt plurals en funció de si els seus territoris havien estat abans de la primera Guerra Mundial en l’Imperi Rus o en l’Imperi Austro-Hongarès. Prendre partit enlloc de declarar-se neutral té l’alt risc d’esquinçar la societat. Perquè Rússia sap això es permet plantejar aquest repte als Estats Units. Rússia vol clarificar la situació en dies i no en mesos. Si les negociacions no arriben a bon port, em crec que Rússia no envairà Ucraïna. Ara les guerres poden ser molt més híbrides i asimètriques i de cop es desestabilitza un país. Com Kazakhstan a pocs dies de l’inici de les negociacions sobre Ucraïna. Qui hi havia al darrera d’aquest incendi sufocat? Tot s’acaba sabent. A Ucraïna hi pot haver-hi desestabilització més que guerra convencional. Es pot escriure molt més sobre Ucraïna. Hi he dedicat dos anys de la meva vida professional. Uns polítics dèbils d’esperit i sensibles a la corrupció, van inclinar el país cap als Estats Units sabent que la meitat del país no els seguiria.\nEl preu de l’electricitat. Decebedora resposta de l’Eurogrup a la pujada desbocada del preu de l’electricitat. Han guanyat els partidaris de l’ortodòxia miop en temps de crisi postcovid i han perdut els partidaris d’utilitzar la caixa d’eines que podia minorar l’impacte en la inflació, les economies familiars i les empreses. És clar que la Unió Europea pot fer més del que està fent. Em primer lloc prenent mesures per combatre l’especulació en el mercat del CO2. En segon lloc creant una plataforma europea de compra de gas. En tercer lloc, parar el futur sistema de comerç d’emissions a edificis i transports.\nLa política europea vigent està decidida a crear una muralla europea dintre de la qual l’economia verda ha d’estar a ple rendiment l’any 2035, quan ja no es vendran cotxes que no siguin elèctrics. Però els móns perfectes poden quedar en no res si no es sobreviu al curt termini que passa per frenar l’escalada dels preus de l’energia. Pedro Sánchez va dir que a finals de 2021 el preu de l’energia seria igual a 2019. En el millor dels casos passarà el 2022. I tot per la tossuderia d’uns grups dirigents europeus inflexibles.


La taxa d'inflació del Regne Unit, en negatiu per primer cop des de 1996\nL'Índex de Preus del Consum (IPC) britànic va caure fins al -0,1% el mes d'abril\n1 min. Londres 19/05/2015 11:13\n260x366 El transport i l'alimentació van ser els productes que més van veure caure els seus preus. / P. VIRGILI El transport i l'alimentació van ser els productes que més van veure caure els seus preus. / P. VIRGILI\nLa taxa d'inflació interanual del Regne Unit va caure fins al -0,1% el mes d'abril, després d'haver arribat al 0% el mes de març. Aquest retrocés suposa el primer descens dels preus des que es va començar a registrar aquesta taxa l'any 1996, segons informa l'Oficina Nacional d'Estadística (ONS).\n"És la primera vegada que l'IPC cau de manera interanual des que va començar el registre i per primera vegada des de 1960 si ens basem en estimacions històriques comparables", ha explicat l'agència d'estadística.\nLa major contribució a la baixa va ser pels preus dels transports (-043), per davant dels aliments i begudes no alcohòliques (-0,32) i l'oci i la cultura (-0,06).\nLa setmana passada el Banc d'Anglaterra va revisar a la baixa les seves perspectives de creixement per a l'economia del Regne Unit, fins el 2,5% el 2015 i el 2,6% el proper any, davant el 2,9% anticipat prèviament per a tots dos exercicis, mentre va advertir que l'impacte a la baixa de la caiguda del petroli "serà breu".\nLa inflació interanual a l'Eurozona se situa en el 0%


Aquesta edició 2014 del Campionat del Mon d'agility disputada a Luxemburg ha estat possiblement en la que tant participants com aficionats s'han trobat més a gust. L'estadi d'Coque, on s'organitzava, tenia les mides ideals per una prova d'aquest tipus, hi havia prou vestidors pels participants on es podia tenir els gossos i una certa tranquil·litat, era possible acostar-se molt a la pista... La bona organització de la prova per l'equip luxemburgués, amb la participació de més d'un centenar de voluntaris, ha deixat el llistó molt alt per les properes edicions.\nA més, després de l'edició de l'any passat a Sudàfrica on molts competidors no es van veure en cor de viatjar i on, lògicament, no hi havia el caliu habitual del gran nombre de seguidors, tothom tenia moltes ganes de passar-ho bé en aquest campionat en que s'han superat els trenta països participants.\nSi a més, com ha estat el cas, ens emportem alguna cosa: l'equip mini ha estat sots-campió del mon, fet bones pistes i veiem els millors gossos del mon, doncs oli en un llum.\nPer acompanyar a en Jordi i viure de prop un altre mundial, vàrem viatjar amb ell l'Elisenda, l'Estel, la Neus i en Josep, A banda de fer la competició individual i per equips, en Jordi era el capità de l'equip -molts ja heu vist la feinada que li va portar- i en Josep hi anava també de suport.\nEl camí a Luxemburg és llarg (1100 Km) però res que no es pugui fer en un dia si es combinen adequadament les estones de conducció i lleure de cadascú. El dimarts el varem dedicar al viatge d'anada.\nDimecres havíem reservat un temps en un club d'Alemanya no gaire llunyà que tenia una pista amb els mateixos obstacles i un terra també de gespa artificial, va estar molt bé per que allà varem poder treballar tant com vàrem voler, premiant al gos com més ens convingués. A la tarda reunió de responsables de team leaders i després posta en comú amb la gent de l'equip.\nDijous vàrem tenir uns entrenaments oficials al matí (9 minuts pels 15 gossos), una estona lliure mentre la resta de països feien el mateix (que varem aprofitar per comprar provisions pels propers dies i dinar un dia bé, ni que fos a les 12. Sabíem del cert que els propers tres dies hauriem de matinar molt i només sortiríem de l'estadi per treure els gossos ... i encara.\nDesprés d'una cerimònia d'apertura molt maca on vàrem tenir l'actuació en directe del cantant de "Living for agility" va començar el campionat.\nEl mateix dijous a la tarda va disputar-se la primera mànega, el jumping de mida gran, del campionat per equips on es seleccionaven els tres millors resultats dels quatre representants de cada país. En categoria L els representants d'Espanya eren l'Alberto amb la Rasca, l'Iban amb l'Aslan, l'Alex amb la Runa i en Tomas amb l'Hannibal.\nEn aquest primer jumping no van tenir gaire sort per que un guia va tombar per accident un salt amb la ma i un altre va eliminar-se en un salt al que s'arribava molt ràpid després d'un tunel de lona.\nL'endemà, en una mànega d'agility molt exigent, varem veure bones pistes, com l'agility de l'Hannibal o la pista de l'Aslan que va fer el tercer millor temps però en l'acumulat de les dues l'equip va quedar lluny dels llocs de davant.\nEn mida M corrien en Jordi i la Gamma fent equip amb l'Albert i la Menta, l'Emilio amb l'Alma -dos grans veterans del l'agility- i la Irena amb en Kobu que fa molt poc que competeix al màxim nivell.\nLa competició midi per equips es va disputar íntegrament divendres, començant per un jumping en que varem veure pistes molt bones i en que al descartar un gos eliminat l'equip va acabar amb cinc punts de penalització per haver tombat la barra d'un salt doble.\nEn el segon recorregut, un agility molt exigent, tres recorreguts amb qualificació d'excel·lent van deixar a l'equip en desena posició d'entre els trenta païssos que participaven.\nEn mida S l'equip el formaven l'Ivan amb la Nuca, l'Agustí amb la Mims, la Carmen amb la Magia i en Luis amb en Melendi.\nL'equip va completar el jumping de divendres amb tres recorreguts a zero on el d'en Melendi va ser especialment espectacular. Van quedar en desena posició provisional però mantenint-se nets de penalitzacions.\nL'agility es va disputar al final de la jornada de dissabte sobre un circuit molt tècnic i amb un temps molt ajustat. Bo i això l'equip va aconseguir situar a tres gossos sense faltes i amb una mínima penalització de temps. Era, per tant, qüestió de veure que anaven fent els que ens precedien.\nCom la pista era molt exigent molts d'aquest països van anar penalitzant, fins i tot després de descartar el resultat d'un dels seus gossos. Va ser molt emocionant, tant pels que estàvem allà, com pels que ho vivien des de casa per streaming, Whatsapp o els diversos post que els que hi erem anàvem publicant. Al final, només l'equip alemany va superar l'equip d'Espanya (i per poques centèsimes de segon) i l'equip de mini va proclamar-se sots campió del Mon.\nMolts dels gossos que competien per equips ho feien també en la modalitat individual però n'hi havia algun que competia unicament en individual. Era el cas d'en David Molina que amb en Fran es va proclamar campió del mon en categoria M l'any passat i d'en Jonathan Guillén que s'havia classificat amb els seus dos gossos: en Chus i la Jade per aquesta prova.\nEls jumping del campionat individual es van disputar dissabte, abans de la final de mini per equips i els agility, com sempre per ordre invers de classificació per mantenir l'emoció, el diumenge.\nEn les proves individuals cal destacar el paper de la Nuca que, en mida S, va fer tant el jumping -especialment complicat- com l'agility sense cap penalització, quedant al final la desena posició del Mon.\nEn M la Gamma va acabar el jumping a zero i amb un bon temps, situant-se en la posició 14. El Jordi tenia clar que si volia millorar aquest lloc havia de sortir en l'agility a per totes i així ho va fer, amb una conducció sense reserves i a una velocitat espectacular. Dissortadament va penalitzar en el balancí i, al no tenir ja opcions, en la passarel·la. Va ser però una pista molt ràpida -el cinquè millor temps- i apreciada pel públic amb la que va quedar molt satisfet i que va posar en evidència l'evolució d'aquest equip com a resultat de l'intens treball realitzat aquest any.\nEn mida gran, gràcies a dues pistes a zero, van quedar a la part alta de la classificació la Jade (en lloc 15), l'Hannibal (el 18) i en Chus (el 23).\nEls que hem viscut un Campionat sabem que el recorreguts son una part important però l'ambient, la companyonia entre els participants, amb els afeccionats que s'hi desplacen son una altra part i els balls una altra de molt destacada. Cada any surt alguna nova cançó o coreografia que passa a ser "del Mundial" i l'alta participació fa que els canvis de pista i les esperes siguin molt més amens.\nHem d'agraïr el suport de tots els seguidors que ens van acompanyar (més de seixanta d'Espanya), de les animadores que sortien a la pista a ballar en quan tenien ocasió i, molt especialment, de la Denise que sap mantenir el caliu de l'amistat bo i la distància, a la que ens va encantar retrobar i que va ser un puntal per tots al llarg de tots els dies.\nUna altra tradició és el sopar que el darrer dia s'organitza amb tots el competidors i afeccionats que no han hagut de marxar. Varem ser quaranta persones i va ser un agradable final de festa amb els habituals discursos i bromes.\nAra a preparar-se a fons pel 2015 en que ens tornarem a trobar tots a Itàlia.